William H. Crawford

William Harris Crawford (født 24. februar 1772 i Amherst i Virginia, død 15. september 1834 i Crawford i Georgia) var en amerikansk advokat og bonde samt demokratisk-republikansk politiker kjent som landets landets 7. krigsminister i perioden mellom 1. august 1815 og 22. oktober 1816 under president James Madison, og som landets 11. finansminister i perioden mellom 22. oktober 1816 og 6. mars 1825 under presidentene James Madison og James Monroe.

Biografi 
Crawford startet sin karriere som lærer og bonde før han i 1799 innledet din karriere som advokat i Lexington i Georgia. Han var medlem av USAs senat fra Georgia i perioden mellom 1807 til 1813 og mot slutten i sin tid i senatet var han president pro tempore, som fungerer som senatets ordfører de gangene landets visepresident er fraværende. Visepresidenten George Clinton døde i 1812, og på den tiden ble det ikke utnevnt noen ny visepresident i midten av mandatperioden, noe som innebar at Crwaford ble senatets ordfører på heltid frem til 1813.

Han ble USAs minister til Frankrike og dets første franske keiserdømme i 1813 og tjenestegjorde i Paris frem til slutten på den britisk-amerikanske krigen i 1815. Da han kom tilbake til USA i samme år ble han utnevnt til landets neste krigsminister av president James Madison. Crawford var en tiltenkt demokratisk-republikansk kandidat til presidentvalget i 1816 men viste ingen interesse av å stille. I 1816 ble han utnevnt til finansminister av Madison, et embete han tjenestegjorde i gjennom resten av Madisons mandatperiode og i begge mandatperiodene til James Monroe.

Det så tidlig ut som om Crawford hadde fordelaktige sjanser for å stille som kandidat til presidentvalget i 1824, men ett år før valget ble han rammet av et hjerneslag, noe som også gikk utover hans kampanje. Demokrat-republikanerne ble splittet i presidentvalget, og en gruppering nominerte Crawford til presidentkandidat. Han ble bare nummer tre i valget bak John Quincy Adams og Andrew Jackson til tross for at hans helse hadde blitt bedre og både Thomas Jefferson og James Madison støtten han. Den nyvalgte presidenten John Quincy Adams forespurte Crawford om han ville fortsette som finansminister, men takket nei og dro tilbake til Georgie hvor han ble utnevnt til dommer i delstatens høyeste domstol. 

William Harris Crawford døde som dommer den 15. september 1834 i Crawford. Hans fetter George W. Crawford tjenestegjorde også som landets krigsminister i perioden 1849 til 1850 under president Zachary Taylor.

Referanser

Litteratur 
 Chase C. Mooney: William H. Crawford (1772-1834). University Press of Kentucky, Lexington 2015, ISBN 978-0-8131-6383-3.

Eksterne lenker 
 
 
  USTreas.gov – William H. Crawford (1816–1825) – Biografien til Crawford hos U.S. Department of the Treasury.
  Millercenter.org – William H. Crawford (1816–1825) – Biografien til Crawford hos Miller Center of Public Affairs.

USAs krigsministre
USAs finansministre
Senatorer fra Georgia
Ambassadører fra USA
USAs ambassadører til Frankrike
Advokater fra USA
Personer fra Amherst County i Virginia